Ingredjenti 1kg karrotti 300g kurrat 120g bejken 60g marġerina 1,2 litri stokk… dan għandu jkun magħmul mill-ġwienaħ u l-għonq tad-dundjan għal dik it-togħma tassew speċjali 1⁄2 vażett krema friska melħ u bżar mitħun frisk Qaxxar il-kurrat u qattgħu f'biċċiet kbar. Neħħi l-ġilda mill-bejken u qattgħu f'biċċiet imdaqqsin. Naddaf il-karrotti u qattagħhom f'biċċiet kbar. Dewweb il-marġerina ġo kazzola u qalli l-kurrat u l-bejken sakemm jibdew jieħdu kulur ħamrani. Baxxi ftit in-nar, żid il-karrotti u kompli sajjar għal madwar 5 minuti. Żid is salvja u l-istokk. Ħawwad tajjeb u erġa għolli ftit in-nar sakemm it-taħlita tiftaħ tagħli. Baxxi n-nar u kompli sajjar għal madwar siegħa. Għaffeġ tajjeb is-soppa b' blender tal-elettriku sakemm din tiġi qisha krema. Żid il krema friska u roxx ftit melħ u bżar mitħun frisk. Ħawwad u servi sħuna. Jekk trid tista' sservi xi croutons ma' din is-soppa.